ELTOS ŽINIOS, 1995.05.17 : 

LIETUVOS PREZIDENTAS SAKĖ NORĮS SUSITIKTI SU VENGRIJOS VADOVU 
Trečiadienį Respulikos Prezidentas Algirdas Brazauskas priėmė 
Vengrijos Respublikos nepaprastojo ir įgaliotojo ambasadoriaus Lietuvai 
Djordo Krauso (Gyorgy Krausz) įgaliojimus. 

Djordas Krausas perdavė Algirdui Brazauskui Vengrijos Prezidento 
Arpado Genčo linkėjimus Lietuvai sėkmės toliau įtvirtinant valstybės 
nepriklausomybę. Ambasadorius sakė, kad Vengrija rems Lietuvą jai 
integruojantis į Europos politines, ekonomines bei saugumo struktūras. 
Algirdas Brazauskas padėkojo už Vengrijos Prezidento sveikinimus ir 
pareiškė įsitikinimą, kad Lietuvos ir Vengrijos bendradarbiavimo 
klausimai gąlėtų būti aptarti aukščiausio lygio vizitų metu. 

Mūsų šalių likimas daug kuo panašus savo nelaimėmis, sakė Algirdas 
Brazauskas./ Šiandien mus vienija viltis, kad tampame panašūs savo 
grįžimu į Vakarų civilizacijos natūralią raidą. Aš tikiu, kad Lietuva ir 
Vengrija siekia gyventi saugioje ir vieningoje Europoje, nepadalytoje 
priešiškumo zonų, Europoje, kurioje tautų apsisprendimo valia ir 
tarptautinės teisės principai, o ne valstybių fizinis didumas ar 
geografinė padėtis lemia jų likimą. Šia prasme Euro-Atlantizmas yra 
pagrindinė Lietuvos užsienio politikos kryptis, pabrėžė Algirdas 
Brazauskas. 
olitinė Lietuvos padėtis reikalauja mūsų ypatingo dėmesio 
regioni/niam ir dvišaliam bendradarbiavimui, sakė Algirdas Brazauskas. 
gas Baltijos ir Vyšehrado grupės šalių, Lietuvos ir Vengrijos 
bendradarbiavimas politinėje, teisinėje, ekonominėje ir gynybinėje 
srityse teikia mums puikias galimybes saugant taiką ir stabilumą 
je, didinti mūsų šalių piliečių gerovę, pabrėžė Lietuvos 
likos Prezidentas. 

VALDANČIOS PARTIJOS VADOVAI SKUNDŽIASI, KAD JŲ ATSTOVAI 
SKRIAUDŽIAMI SAVIVALDYBĖSE 

Lietuvos Demokratinės darbo partijos (LDDP) frakcijos Seime seniūnas 
Gediminas Kirkilas ir jo pirmasis pavaduotojas Justinas Karosas 
trečiadienį spaudos konferencijoje skundėsi, kad savivaldybių rinkimus 
laimėję konservatoriai bei kitos dešiniosios partijos skriaudžia LDDP 
atstovus savivaldybėse. "Mūsų partijos nariai neįtraukiami į 


savivaldybių tarybų komitetus, jie eliminuojami", - sakė Gediminas 
Kirkilas. 

Jis sakė tikėjęsis, jog rinkimus laimėjusios partijos elgsis 
garbingai su juos pralaimėjusiomis. Tačiau konservatoriai ir kitos 


partijos nesilaiko susitarimo, kad opozicija savivaldybėse turėtų tokias 
pat teises, kokios jai suteiktos Seime, pabrėžė LDDP frakcijos seniūnas. 

Justinas Karosas sakė, kad LDDP siekė ir dabar siekia nepolitizuotų 
Vyriausybės ir vietos savivaldos struktūrų sudėties. Šiose struktūrose, 
sakė jis, būtina derinti tarpusavio nuomones ir priimti sprendimus, 
kurie padėtų spręsti šalies ar jos atskirų regionų problemas. Justinas 
Karosas apgailestavo, kad sutarimo tarp politinių partijų atstovų 
savivaldybėse nėra. 

Gedimino Kirkilo nuomone, dešiniosios partijos skiria savivaldybėse 
savus žmones, kad jie "padėtų pasirengti ir laimėti naujojo Seimo 
rinkimus". Jų tikslas, pasak LDDP pirmininko pavaduotojo ir frakcijos 
seniūmo, yra ne pagerinti savivaldybių darbą, o sustiprinti savo 
struktūras. 

LDDP per kovo 25 dieną vykusius rinkimus savivaldybėse gavo apie 
penktadalį mandatų. Daugiausia jų gavo Konservatorių partija, kuriai 
vadovauja Vytautas Landsbergis ir 1991 1992 metais buvęs Ministru 
Pirmininku Gediminas Vagnorius. 

LIETUVOS RYŠINIKAI TIKISI IKI 2000 METŲ TREČDALIU PADIDINTI 
TELEFONŲ SKAIČIŲ 

Apie tokį sumanymą trečiadienį Tarptautinės telekomunikacijų dienos 

proga spaudos konferencijoje pranešė Lietuvos Ryšių ir informatikos 


